ЈАСМИНА ВУЈИЋ

А

кадемик проф. др Јасмина Вујић рођена је 25. децембра 1953. године у Лозници. Основ­­ну школу и гимназију завршила је у Шап­­­цу. На Елек­тро­техничком факултету у Бео­гра­ду дип­ло­мирала је 1977, а магистарску тезу одбра­ни­ла 1984. године. Од 1977. до 1985. држала је преда­ва­ња из об­лас­ти за­­­ш­ти­те од зрачења и примјене јони­зу­јућег зра­че­ња у ин­дустрији и медицини у Школи за изо­топе Ин­сти­тута за нуклеарне науке Винча. Године 1985. отишла је на постдипломске студије у САД, гдје је на Универзитету у Мичигену (САД) 1987. стек­ла зва­­­­ње магистра, а 1989. и звање доктора нуклеар­них наука, одбранивши дисертацију *A Vectori­zed and Pa*­*ra*­*lleli*­*zed Assembly Transport Method for Nuclear Reactor Core Ana­ly­sis*.

Као асистент-истраживач радила је на Универзитету у Мичигену (1985–1989), а као истраживач у Аргон националној лабораторији у Илиноису (1989–1992). Од 1992. ангажована је на Факултету за нуклеарни инжењеринг Универзитета Калифорније у Берклију, гдје ради као редовни професор (у том звању од 2003). У периоду 2005−2009. била је руководилац/декан Фа­кул­тета за нуклеарни инжењеринг (прва жена на тој дужности). Основала је и руководи двама универзитетским истраживачко-обра­зов­ним центрима у Берклију: Berkeley Nuclear Research Center (основан 2009) и Nuclear Science and Security Consortium (основан 2011), са више од 150 са­рад­ника са неко­ли­ко водећих америчких универзитета.

Бави се истраживањима у областима нуклеарне и реакторске физике, ну­ме­ричких метода у анализи и дизајну нуклеарних реактора, биоме­ди­цинске примјене јонизујућег зрачења, као и нуклеарне сигурности. Развила је неко­лико програмских пакета из области неутронског транспорта и има признат па­тент. Држи наставу из физике нуклеарних реактора, нумеричких метода у анализи реакторских језгара, дозиметрије и биомедицинске примјене зра­че­ња на основним, мастер и докторским студијама. Развила је и увела три нова предмета из наведених области, међу којима је јед­но­се­мес­трални пред­мет о животу и достигнућима Николе Тесле (Nikola Tesla: The Genius Who Lit the World), који је предавала 2000. и 2006. године.

Члан је IEEE; један од оснивача, члан и бивши дугогодишњи предсједник ETF Belgrade Alumni and Friends Association – USA; члан American Nuclear Society. Била је члан Југословенског друштва за радио­графију (1978−1985), Ame­­r­i­can Physical Society (1986−1989), потпредсједник и предсједник Орга­ни­за­ције свих декана факултетâ за нуклеарну технику (Nuclear Engineering De­part­­ment Neads Orga­nization – NEDHO) у САД (2010–2012).

Стручна предавања по позиву држала је у 17 земаља. Аутор је више од 300 научних радова (преко 80 у водећим међународним часописима) и око 200 радова презентованих на међународним конференцијама, од којих је не­ко­лико награђено. Објавила је три књиге, као и радове у неколико моно­гра­фија. Била је главни руководилац у више од 25 истра­жи­вачких проје­ката. Под њеним менторством, одбрањено је 29 ма­гис­тар­ских ра­дова (UC Berke­ley) и 30 докторских дисертација (UC Berkeley). Неколико њених сту­де­ната сада су универзитетски професори (у САД).

Добитник је бројних награда и признања за изузетан истраживачки рад, међу којима су: Awards from the University of Michigan (1988), Argonne Natio­nal Laboratory (1991) and the University of California (1996). Добитница је пла­кете „Никола Тесла”, коју додјељује Влада Србије (2006) и Ордена заставе Репу­блике Српске са златним вијенцем (2013). „Хиландарска спо­ме­ница” до­дијељена јој је 2015. за помоћ у реста­ура­цији овог манастира.

За иностраног члана Академије наука и умјетности Републике Српске иза­­­­брана је 23. маја 2013. године.